સિંહોમાં ભાગ્યે જ જોવા મળતું આ વર્તન સૌ પહેલા 2016માં પર્યાવરણવાદી જલ્પન રુપાપરા અને પુર્વેશ કાચાએ નોંધ્યું હતું.જે બાદ તેમણે 26 જેટલા CCTV દ્વારા આ સિંહની સમગ્ર એક્ટિવિટીને ડોક્યુમેન્ટ કરી હતી. આ માટે તેમણે વન વિભાગ પાસેથી ખાસ મંજૂરી માગી હતી. જેમાં જોવા મળ્યું કે આ નર સિંહે ફક્ત શિકાર કરીને બાળકોનું પેટ જ નથી ભર્યું પરંતુ શિકાર કેમ કરવો તે પણ આ ત્રણેય બાળકોને શીખવાડ્યું હતું અને જ્યારે પોતે દૂર હોય ત્યારે અન્ય હરીફોથી બચવા માટે કઈ રીતે છૂપાઈને રહેવું તે પણ શિખવાડ્યું હતું. આ દરેક વસ્તુ સિંહ પરિવારમાં માદા જ તેના બાળકોને શિખવાડે છે.